OpenLLM-France/wikimedia huggingface dataset:
# Stomias boa colubrinus

Stomias boa colubrinus és una subespècie de peix de la família dels estòmids i de l'ordre dels estomiformes. Els mascles poden assolir 40 cm de longitud total. És un peix marí i d'aigües profundes que viu fins als 3.060 m de fondària. Es troba a Xile, l'Atlàntic nord i davant la costa occidental de l'Àfrica central.

## Referències

* ↑ Cuvier G., 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib (anglès)
* ↑ [ Catalogue of Life] (anglès)
* 1 2 3 FishBase (anglès)
* ↑ Bigelow, H.B., D.M. Cohen, M.M. Dick, R.H. Gibbs, Jr., M. Grey, J.E. Morrow, Jr., L.P. Schultz i V. Walters, 1964. Fishes of the western North Atlantic. Part four. New Haven, Sears Found. Mar. Res., Yale Univ.
* ↑ Nakamura, I., T. Inada, M. Takeda i H. Hatanaka, 1986. Important fishes trawled off Patagonia. Japan Marine Fishery Resource Research Center, Tòquio (Japó). 369 p.
* ↑ Kashkin, N.I., 1989. Mesopelagic ichthyofauna of the southwestern Pacific. J. Ichthyol. 29(3):116-127.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaiso 24(2):1-132.

## Bibliografia

* Ege, V., 1918: Stomiatidae (Stomias). Report on the Danish oceanographical expeditions 1908-1910 to the Mediterranean and adjacent seas. Vol II. Biology. Rep. Danish Oceanogr. Exped. 1908-1910 v. A 4: 1-28.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fink, W. L. i S. V. Fink, 1986: A phylogenetic analysis of the genus Stomias, including the synonymization of Macrostomias. Copeia 1986 (núm. 2): 494-503.
* Gibbs, R. H., Jr., 1969: Taxonomy, sexual dimorphism, vertical distribution, and evolutionary zoogeography of the bathypelagic fish genus Stomias (family Stomiatidae). Smithsonian Contributions to Zoology v. 31: 1-25.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Parr, A. E., 1931: Deepsea fishes from off the western coast of North and Central America. With keys to the genera Stomias, Diplophos, Melamphaes and Bregmaceros, and a revision of the Macropterus group of the genus Lampanyctus. Bulletin of the Bingham Oceanographic Collection Yale University v. 2 (art. 4): 1-53.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Víktor Paskhàlov

Víktor Nikàndrovitx Paskhàlov, rus: Виктор Никандрович Пасхалов (Saràtov, Imperi Rus, 30 d'abril [C.J. 18 d'abril] de 1848, - Kazan, Imperi Rus, 13 de març [C.J. 1 de març] de 1885) fou un compositor rus.

## Biografia

Nascut en una família noble, el seu pare era oficial, la seva mare, A. N. Paskhàlova, era poetessa i, en el seu segon matrimoni, es va casar amb l'escriptor Danïil Mordóvtsev. El germà petit, Klavdi Paskhàlov, fou un famós personatge públic, escriptor i monàrquic.
Des de la infantesa, va estudiar música. Després de graduar-se al gimnàs de Saràtov (1859), va ingressar a la facultat de filologia històrica de la Universitat de Kazan. Es va traslladar a Moscou, al Conservatori de Moscou, on va estudiar durant dos anys; va anar a París, on durant diversos anys va assistir com a oient a les classes del conservatori local.
En tornar la seva terra natal, va viure a Saràtov, Moscou, Sant Petersburg i Kazan, i guanyava la vida fent classes de música. En 1881–1882 va ser el cap de la primera escola de música gratuïta a Kazan.
Autor de moltes (aproximadament 60) romances; les més famoses són Sota la fragant branca del lilà rus: Под душистою ветвью сирени, Nen, la misericòrdia de Déu és amb tu rus: Дитятко, милость господня с тобой, Nivuixka rus: Нивушка, Les expectatives s'han fet realitat rus: Сбылись ожидания, He aplanat el camí rus: Проторила я дорожку. V. N. Paskhàlov va recopilar una col·lecció de cançons populars russes, enregistrades posteriorment amb la veu del famós cantant A. F. Makàrov-Iúnev. També és coneguda la seva òpera inacabada El primer destil·lador, rus: Первый винокур, extractes de la qual Paskhàlov va interpretar al 1872 a Sant Petersburg a les reunions del Grup dels Cinc i va rebre altes qualificacions de Vladímir Stàssov i Modest Mússorgski.
Els musicòlegs assenyalen una certa influència de les lletres de la música de cambra de Paskhàlov en les obres de Txaikovski i Mussorgski.
La vida sencera del compositor es va veure afectada per una malaltia nerviosa que es manifestava ja en la infància. Els últims anys va passar a la pobresa. Es va suïcidar. Va ser enterrat al cementiri Arsk de Kazan.
El fill del compositor - Viatxeslav Víktorovitx Paskhàlov- fou un famós musicòleg soviètic, etnògraf i doctor en història de l'art.

## Referències

* ↑ Foto de la tomba

## Bibliografia

* (castellà) Enciclopèdia Espasa Volum núm. 42, pàg. 495. (ISBN 84-239-4542-1)
* (rus) Музыкальная энциклопедия. — Moscou. Gran Enciclopèdia Soviètica, 1973-1982.
* (rus) Polferov I. I. Один из погибших талантов // Исторический вестник. — 1906. — 1906. - T. 104, número 5. - P. 519-522.

## Enllaços externs

* (rus) Ressenya biogràfica
# Kef Ouest

La delegació o mutamadiyya de Kef Oest (àrab: معتمدية الكاف الغربية, muʿtamadiyyat al-Kāf al-Ḡarbiyya) és una delegació o mutamadiyya de Tunísia a la governació del Kef, amb capçalera a la ciutat del Kef i formada per la part occidental de la ciutat i els pobles i nuclis dispersos situats a l'oest de la ciutat. El riu Oued Mellègue marca el seu límit occidental (amb l'embassament de Mallègue) i sud. Té una població de 23.360 habitants (cens del 2004).

## Administració

És el centre de la delegació o mutamadiyya homònima, amb codi geogràfic 23 51 (ISO 3166-2:TN-12), dividida en tres sectors o imades:
* Oued Remel Nord (23 51 51)
* Oued Remel Sud (23 51 52)
* Haouareth Sud (23 51 53)
Al mateix temps, forma part de la municipalitat o baladiyya del Kef (codi geogràfic 23 11).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 69-72. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 144. ISSN: 1737-7838 [Consulta: 18 agost 2021].
# Audubon (Minnesota)

Audubon és una població dels Estats Units a l'estat de Minnesota. Segons el cens del 2000 tenia 445 habitants.

## Demografia

Segons el cens del 2000, Audubon tenia 445 habitants, 175 habitatges, i 119 famílies. La densitat de població era de 296,2 habitants per km².
Dels 175 habitatges en un 40,6% hi vivien nens de menys de 18 anys, en un 48,6% hi vivien parelles casades, en un 12,6% dones solteres, i en un 32% no eren unitats familiars. En el 26,9% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,08.
Per edats la població es repartia de la següent manera: un 30,3% tenia menys de 18 anys, un 10,3% entre 18 i 24, un 26,5% entre 25 i 44, un 20,2% de 45 a 60 i un 12,6% 65 anys o més.
L'edat mediana era de 31 anys. Per cada 100 dones de 18 o més anys hi havia 97,5 homes.
La renda mediana per habitatge era de 35.729 $ i la renda mediana per família de 40.250 $. Els homes tenien una renda mediana de 28.500 $ mentre que les dones 18.000 $. La renda per capita de la població era de 13.435 $. Entorn del 16,8% de les famílies i el 18,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Audubon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Audubon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Aractos

L'Aractos (en grec: Άραχθος) és un riu de Grècia situat a l'Epir. Neix al Pindos, i recorre 110 km per desembocar al Golf d'Ambràcia.
A l'antiguitat, el riu limitava els territoris que eren considerats grecs, a l'est, dels epirotes, a l'oest, per bé que a l'est hi havia Atamània i Dolòpia, que encara que incloses a Macedònia eren de població epirota. En parlen Claudi Ptolemeu, Titus Livi, Plini el Vell i Estrabó.

## Referències

* ↑ Claudi Ptolemeu. Geografia, III, 13
* ↑ Titus Livi. Ab Urbe Condita, XLIII, 22
* ↑ Plini el Vell. Naturalis Historia, IV, 1
* ↑ Estrabó. Geografia, I, 325
* ↑ Smith, William (ed.). «Aracthus». Dictionary of Greek and Roman Geography (1854). [Consulta: 28 gener 2022].
# Patinatge artístic als Jocs Olímpics d'hivern de 1980

Als Jocs Olímpics d'Hivern de 1980 celebrats a la ciutat de Lake Placid (Estats Units) es disputaren quatre proves de patinatge artístic sobre gel, una en categoria masculina, una altra en categoria femenina i dues en categoria mixta per parelles.
Les proves es disputaren entre els dies 16 i 23 de febrer de 1980 a l'Olympic Center. Hi participaren un total de 84 patinadors, entre ells 40 homes i 44 dones, de 20 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual Detalls | Robin Cousins | Jan Hoffmann | Charles Tickner |

### Categoria femenina

| Prova | Or | Argent | Bronze |
| Individual Detalls | Anett Pötzsch | Linda Fratianne | Dagmar Lurz |

### Categoria mixta

| Prova | Or | Argent | Bronze |
| Parelles Detalls | Unió Soviètica Irina Rodninà Alexander Zaitsev | Unió Soviètica Marina Cherkasova Sergei Shakhrai | RDA Manuela Mager Uwe Bewersdorff |
| Dansa Detalls | Unió Soviètica Natalia Linichuk Gennadi Karponossov | Hongria Krisztina Regöczy Andras Sallay | Unió Soviètica Irina Moiseeva Andrei Minenkov |

## Medaller

| Posició | País | | | | Total |
| 1 | Unió Soviètica | 2 | 1 | 1 | 4 |
| 2 | RDA | 1 | 1 | 1 | 3 |
| 3 | Regne Unit | 1 | 0 | 0 | 1 |
| 4 | Estats Units | 0 | 1 | 1 | 2 |
| 5 | Hongria | 0 | 1 | 0 | 1 |
| 5 | RFA | 0 | 0 | 1 | 1 |
# Districte d'Auloron

El Districte d'Auloron és un districte del departament francès dels Pirineus Atlàntics, a la regió de la Nova Aquitània. Té 15 cantons i 155 municipis. El cap del districte és la sots prefectura d'Oloron-Sainte-Marie.

## Cantons

* cantó d'Acós
* cantó d'Aràmits
* cantó d'Arudi
* cantó de Laruntz
* cantó de La Seuva
* cantó de Maule-Lextarre
* cantó de Monenh
* cantó de Navarrencs
* cantó d'Auloron Santa Maria-Est
* cantó d'Auloron Santa Maria-Oest
* cantó de Sauvatèrra de Biarn
* Cantó d'Atharratze-Sorholüze

## Vegeu també

* Cantons dels Pirineus Atlàntics.
* Lo Lis.
# Brooklyn (Indiana)

Brooklyn és una població dels Estats Units a l'estat d'Indiana. Segons el cens del 2000 tenia 1.545 habitants.

## Demografia

Segons el cens del 2000, Brooklyn tenia 1.545 habitants, 553 habitatges, i 435 famílies. La densitat de població era de 764,8 habitants per km².
Dels 553 habitatges en un 40,7% hi vivien nens de menys de 18 anys, en un 62,9% hi vivien parelles casades, en un 11% dones solteres, i en un 21,3% no eren unitats familiars. En el 17,5% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,11.
Per edats la població es repartia de la següent manera: un 30,3% tenia menys de 18 anys, un 8,2% entre 18 i 24, un 35,8% entre 25 i 44, un 18,7% de 45 a 60 i un 7,1% 65 anys o més.
L'edat mediana era de 32 anys. Per cada 100 dones de 18 o més anys hi havia 103,6 homes.
La renda mediana per habitatge era de 42.880 $ i la renda mediana per família de 44.563 $. Els homes tenien una renda mediana de 35.292 $ mentre que les dones 25.303 $. La renda per capita de la població era de 18.242 $. Entorn del 8,2% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brooklyn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Brooklyn». American Fact Finder. Oficina del Cens dels Estats Units, 12-01-2010.
# Azambuja

Azambuja és un municipi portuguès, situat al districte de Lisboa, a la regió del Ribatejo i a la subregió de Lezíria do Tejo. L'any 2006 tenia 21.748 habitants. Limita al nord amb Rio Maior, al nord-est amb Santarém, a l'est amb Cartaxo, al sud-est amb Salvaterra de Magos, al sud amb Benavente i Vila Franca de Xira i a l'oest amb Alenquer i Cadaval.

## Població

Població del concelho d'Azambuja (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 3402 | 3514 | 11446 | 14035 | 18218 | 19768 | 19568 | 20837 | 21508 |

## Freguesies

* Alcoentre
* Aveiras de Baixo
* Aveiras de Cima
* Azambuja
* Maçussa
* Manique do Intendente
* Vale do Paraíso
* Vila Nova da Rainha
* Vila Nova de São Pedro

## Enllaços externs

* Fotografies d'Azambuja
# Tanjung Pinang

Tanjung Pinang (o Tanjungpinang) és la capital i la ciutat més gran de la província indonèsia de les Illes Riau. La ciutat, amb uns 150.000 habitants, compta amb un port que té connexions de transbordador i llanxa motora amb la resta d'illes de l'arxipèlag i amb Batam, Singapur (a 40 km) i Johor Bahru. També és un punt d'entrada i sortida internacional.
# Alvarado (Minnesota)

Alvarado és una població dels Estats Units a l'estat de Minnesota. Segons el cens del 2000 tenia 371 habitants.

## Demografia

Segons el cens del 2000, Alvarado tenia 371 habitants, 145 habitatges, i 100 famílies. La densitat de població era de 682,1 habitants per km².
Dels 145 habitatges en un 36,6% hi vivien nens de menys de 18 anys, en un 62,8% hi vivien parelles casades, en un 5,5% dones solteres, i en un 31% no eren unitats familiars. En el 27,6% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,18.
Per edats la població es repartia de la següent manera: un 27,2% tenia menys de 18 anys, un 9,7% entre 18 i 24, un 29,1% entre 25 i 44, un 20,5% de 45 a 60 i un 13,5% 65 anys o més.
L'edat mediana era de 36 anys. Per cada 100 dones de 18 o més anys hi havia 94,2 homes.
La renda mediana per habitatge era de 40.625 $ i la renda mediana per família de 49.167 $. Els homes tenien una renda mediana de 32.083 $ mentre que les dones 19.688 $. La renda per capita de la població era de 16.015 $. Entorn del 2,2% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alvarado». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Alvarado». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Zeugma

Es coneix com a zeugma (del grec clàssic ζεῦγμα zeũgma, 'enllaç') la figura retòrica consistent en estendre l'ús d'un adjectiu o d'un verb a una clàusula anterior o posterior, d'aquesta manera encara que es refereixi a més d'una clàusula nomes apareix una única vegada i s'ha de sobreentendre en la resta. Es tracta d'una figura retòrica per omissió.
Exemples:
* Però mai no he disparat contra un ocell/ ni contra una esperança (Maria Àngels Anglada, El bosc v.7 i 8). El verb 'disparar' ho és tant del complement 'contra un ocell' com de 'contra una esperança'.
* Tot el poble d'Israel sentia la tronada i el so dels conrs. Tots veien els llamps i la muntanya fumejant. El poble tremolava i es mantenia lluny. (Èxode, 20:18). El verbs 'sentia' i 'veien' serveixen per a dos complements cada un.

## Tipologies

* Zeugma simple: Es dona quan la forma sobreentesa es pot recuperar de la mateixa manera a la que presenta el terme original: Privats de son i (privats de) sou (Salvador Espriu).
* Zeugma complex: Es dona quan un dels elements té una funció gramatical diferent.
* Hipozeugma: Es produeix quan el zeugma es troba en el últim enunciat d'un enunciat.
* Mesozeugma: Es produeix quan el zeugma se situa enmig de l'enunciat.
* Prozeugma: Es produeix quan el zeugma se situa a l'inici de l'enunciat, com és el cas dels dos exemples suara esmentats.

## Referències

* ↑ «Zeugma». Gran Diccionari de la Llengua Catalana. Barcelona: Grup Enciclopèdia Catalana.
* ↑ «zeugma». Diccionari de la llengua catalana de l'IEC. Institut d'Estudis Catalans.
# Ulrich Salchow

Karl Emil Julius Ulrich Salchow (Copenhaguen, Dinamarca, 7 d'agost de 1877 – Estocolm, 19 d'abril de 1949) va ser un patinador artístic sobre gel suec que va dominar aquest esport durant la primera dècada del segle xx.
Salchow guanyà el Campionat del món de patinatge artístic sobre gel deu vegades, entre 1901 i 1905, i entre 1907 i 1911. Aquest fet continua sent un rècord, sols igualat pels 10 títols de Sonja Henie entre les dècades de 1920 i 1930 i els 10 d'Irina Rodninà entre les dècades de 1960 i 1970. A més fou segon en tres ocasions. Salchow no va disputar el Campionat del món de 1906 disputat a Múnic, ja que creia que no seria jutjat de manera imparcial pel jutge alemany Gilbert Fuchs. A més a més guanyà nou edicions del Campionat d'Europa (1898–1900, 1904, 1906–1907, 1909–1910, 1913).
El 1908, als Jocs Olímpics de Londres, el Patinatge artístic sobre gel va debutar en uns Jocs. Salchow guanyà amb facilitat la medalla d'or en la prova individual del programa de patinatge artístic per davant dels seus compatriotes Richard Johansson i Per Thorén.
El 1920, un cop finalitzada la Primera Guerra Mundial, Salchow disputà els segons i darrers Jocs Olímpics, en aquesta ocasió a Anvers, on fou quart en la prova individual del programa de patinatge artístic.
Un cop retirat de l'esport en actiu, continuà vinculat al patinatge com a president de la International Skating Union (ISU) entre 1925 i 1937. Entre 1928 i 1939 fou president de l'AIK.

## Resultats

| Competició | 1895 | 1896 | 1897 | 1898 | 1899 | 1900 | 1901 | 1902 | 1903 | 1904 | 1905 | 1906 | 1907 | 1908 | 1909 | 1910 | 1911 | 1913 | 1920 |
| Jocs Olímpics | | | | | | | | | | | | | | 1r | | | | | 4t |
| Campionat del món | | | 2n | | 2n | 2n | 1r | 1r | 1r | 1r | 1r | | 1r | 1r | 1r | 1r | 1r | | |
| Campionat d'Europa | | | | 1r | 1r | 1r | 3r | | | 1r | | 1r | 1r | | 1r | 1r | | 1r | |
| Campionat de Suècia | 1r | 1r | 1r | | | | | | | | | | | | | | | | |

## Referències

* ↑ «Olympic Athletes». Agence France-Presse, 2008. [Consulta: 21 gener 2010].
* 1 2 3 4 «Ulrich Salchow Olympic Results». sports-reference.com. Arxivat de l'original el 7 de juliol 2009. [Consulta: 6 setembre 2016].
# Districte de Dacs

El districte de Dacs és un dels dos districtes del departament de les Landes, a la regió d'Aquitània. Té 13 cantons i 153 municipis i el cap és la sotsprefectura de Dacs.

## Cantons

* cantó d'Amor
* cantó de Casteths
* cantó de Dacs-Nord
* cantó de Dacs-Sud
* cantó de Monthòrt
* cantó de Mugron
* cantó de Pèira Horada
* cantó de Polhon
* cantó de Sent Martin de Senhans
* cantó de Sent Vincenç de Tiròssa
* cantó de Soston
* cantó de Tartàs-Est
* cantó de Tartàs-Oest

## Vegeu també

* Cantons de les Landes
# Bainbridge (Indiana)

Bainbridge és una població dels Estats Units a l'estat d'Indiana. Segons el cens del 2000 tenia 743 habitants.

## Demografia

Segons el cens del 2000, Bainbridge tenia 743 habitants, 284 habitatges, i 218 famílies. La densitat de població era de 754,9 habitants per km².
Dels 284 habitatges en un 39,8% hi vivien nens de menys de 18 anys, en un 59,2% hi vivien parelles casades, en un 13,7% dones solteres, i en un 22,9% no eren unitats familiars. En el 20,4% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3.
Per edats la població es repartia de la següent manera: un 28% tenia menys de 18 anys, un 10% entre 18 i 24, un 30,7% entre 25 i 44, un 19,7% de 45 a 60 i un 11,7% 65 anys o més.
L'edat mediana era de 34 anys. Per cada 100 dones de 18 o més anys hi havia 88,4 homes.
La renda mediana per habitatge era de 36.852 $ i la renda mediana per família de 37.222 $. Els homes tenien una renda mediana de 27.917 $ mentre que les dones 21.172 $. La renda per capita de la població era de 14.231 $. Entorn del 4,8% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bainbridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Bainbridge». American Fact Finder. Oficina del Cens dels Estats Units, 12-01-2010.
# Waldemar Meyer

Waldemar Meyer (Berlín, 4 de febrer de 1853 - Berchtesgaden, 30 de desembre de 1940) fou un violinista alemany, germà del també violinista Felix Meyer.
Deixeble de Joseph Joachim, va pertànyer de 1873/81 a l'orquestra de la cort de Berlín, sent nomenat més tard director del "Conservatori Stern". També fou director d'un quartet, amb el qual, o ja com a solista, va donar molts concerts arreu d'Alemanya. Va escriure diverses obres per a violí.

## Bibliografia

* Enciclopèdia Espasa Volum núm. 34, pàg. 1389. (ISBN 84-239-4534-0)
# Barsine (dona de Memnó de Rodes)

Barsine (en grec antic Βαρσίνη) era una filla d'Artabazos II, sàtrapa de Dascilios i dona de Memnó de Rodes.
L'any 334 aC, quan Alexandre el Gran va envair territori persa, Memnó va enviar a Barsine i al seu fill a la cort de Darios III de Pèrsia Codomà, com a ostatges de la seva fidelitat. Al 333 aC quan Damasc va ser ocupada pels macedonis, Barsine va caure a les seves mans i Alexandre el Gran hi va tenir un fill que es va dir Hèracles.
A la mort d'Alexandre, el 323 aC l'almirall Nearc va demanar que Hèracles fos proclamat rei però no fou escoltat. A partir dels relats de Diodor de Sicília i de l'historiador Justí, sembla que Barsine va viure amb Hèracles a Pèrgam fins al 309 aC quan Polispercó els va cridar suposadament per proclamar rei a Hèracles, però instigat per Cassandre, els va fer matar a ambdós. Plutarc menciona una germana seva també anomenada Barsine que va donar en matrimoni a Èumenes de Càrdia en les grans noces col·lectives que va celebrar a Susa.

## Referències

* ↑ 1Barsine a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 464